CLXXXVIII.  Bulla in gratiam monasterii Tironiensis.   (Anno 1147, Maii 30.) [  Gall. Christ.  nov., VIII, 328.]
Author: Eugenius III

EUGENIUS episcopus, servus servorum Dei, dilectis filiis GUILLELMO Tironensi abbati ejusque fratribus, tam praesentibus quam futuris, regularem vitam professis, in perpetuum.

Religiosis desideriis dignum est facilem praebere consensum, ut fidelis devotio celerem sortiatur effectum. Eapropter, dilecti in Domino filii, vestris justis postulationibus clementer annuimus: et Tironense monasterium, in quo divino mancipati estis obsequio, sub B. Petri et nostra protectione suscipimus, et praesentis scripti privilegio communimus, statuentes, ut quascunque possessiones, quaecunque bona idem monasterium juste et canonice possidet, aut in futurum concessione pontificum, largitione regum vel principum, oblatione fidelium, seu aliis justis modis Deo propitio poterit adipisci, firma vobis vestrisque successoribus et illibata permaneant; in quibus haec propriis nominibus adnotanda subjunximus. In regno Angliae in episcopatu Sancti David, ecclesiam Sanctae Mariae de Chatmeis cum appendiciis suis. In episcopatu Sancti Andreae de Scotia abbatiam Sanctae Mariae Rochaburgensis cum appendiciis suis, ecclesiam Sanctorum martyrum Joannis et Pauli de Ogra cum appendiciis suis, ecclesiam Sancti Egidii de Castenariis, ecclesiam S. Leonardi de Ferreriis, ecclesiam Sanctae Mariae de Asneriis, ecclesiam Sancti Michaelis de Lucezio, ecclesiam Sanctae Mariae de Telio, ecclesiam Sancti Laurentii de Brigia, ecclesiam Sancti Petri de Audita, ecclesiam Sancti Martini de Hildrevilla, ecclesiam Sanctae Mariae de Jarzia, ecclesiam Sanctae Mariae de Aguille, ecclesiam Sancti Joannis Baptistae de Murgeriis, ecclesiam Sancti Andreae de Anglia cum appendiciis suis, ecclesiam Sanctae Mariae de Mapedroella, ecclesiam Sanctae Mariae de Titileia, ecclesiam S. Crucis de Insula. In archiepiscopatu Rothomagensi ecclesiam S. Sulpicii de Germunvilla, ecclesiam Sancti Martini de Crasvilla, ecclesiam S. Laurentii de Calcia, ecclesiam S. Mariae de Baschevilla, ecclesiam S. Silvestri de Clara, ecclesiam S. Mariae de Turneio, ecclesiam S. Joannis de Monteursino, capellam S. Mariae Magdalenae super Sequanam. In pago Ebroicensi ecclesiam Sanctae Ceciliae de Guest, ecclesiam S. Anastasiae, ecclesiam S. Martini de Busseio, capellam S. Mariae, et ecclesiam S. Lupi de Chavigneio, ecclesiam S. Bartholomaei, et ecclesiam S. Mauricii de Cherenthaio. In episcopatu Karnotensi ecclesiam S. Mariae Magdalenae prope Briheriivallem, ecclesiam Sancti Remigii de Neronio, ecclesiam Sancti Spani de Abluis, ecclesiam Sanctae Mariae Magdalenae de Oisemo, ecclesiam Sancti Michaelis de Climart, ecclesiam Sanctae Mariae de Ledo, ecclesiam Sanctae Mariae de Cumbris, ecclesiam Sancti Laurentii de Gastina, ecclesiam Sancti Vincentii de Maieroliis, ecclesiam Sancti Martini de Brenella, ecclesiam Sancti Vincentii de Arseciis, ecclesiam Sancti Germani de Colungis, ecclesiam Sancti Petri de Hargenvilla, ecclesiam Sancti Leobini de Quinque Fontibus, ecclesiam Sanctae Mariae de Planis, ecclesiam Sancti Nicolai de Foetellis, ecclesiam Sanctae Mariae de Hironio, ecclesiam Sancti Andreae de Silvelonia, ecclesiam S. Mariae de Molendino Novo, ecclesiam Sanctae Mariae de Monterium, ecclesiam de Risubovis, graneas etiam Tyronii, Sanctas valles, Cintreium, Vallarium maffredi, Gimigneium et aliud Gimigneium, Childreium, Spesovillam, Culturam, Pertas, Ogeriivillam, Leporisvillam, Villamdonum. In episcopatu Sagiensi capellam Sanctae Mariae Magdalenae de Resno. Runcheriam, ecclesiam de Corgehot, Mesnilbertre, ecclesiam Sancti Jovini, ecclesiam de Montechevrel, ecclesiam de Martigneio, ecclesiam de Nuileio. In episcopatu Bajocensi ecclesiam Sancti Antonini de Montehargis, ecclesiam Sanctae Mariae de Strata, capellam Guillelmi de Crevecor, ecclesiam Sanctae Mariae de Rensiaco, ecclesiam de Budunello, capellam de Tigerio. In episcopatu Meldensi, ecclesiam Sancti Sepulcri de Montegihelli cum suis appendiciis et decimis, et locum de Dormant cum suis possessionibus. In episcopatu Pictaviensi ecclesiam Sanctae Mariae Magdalenae de Rusaio, locum de Puteolis, locum de Trusseia, locum de Megum, locum de Tiliato. In episcopatu Nannetensi locum de Septem Fagis, locum de Trapa, locum de Oiseleria. In episcopatu Andegavensi locum de Sauceia. In episcopatu Cenomanensi ecclesiam S. Michaelis de Planitie, ecclesiam S. Joannis de Grandirivo, ecclesiam Sanctae Mariae Magdalenae de Crucisvalle, ecclesiam Sanctae Mariae de Passubovis, locum de Vabobruneti, ecclesiam Mariae Magdalenae de Montetallario, ecclesiam Sanctae Mariae de Belloloco, ecclesiam Sanctae Mariae de Cohardum, ecclesiam S. Mariae de Vallibus, ecclesiam Sancti Sulpicii de Pail, ecclesiam S. Mauricii juxta Cortpoltrain, ecclesiam Sancti Georgii de Blimart, ecclesiam Sancti Silvestri de Montelusello, ecclesiam Sancti Joannis Baptistae de Jarreia, ecclesiam S. Audoeni de Turnemio, abbatiam Sanctae Mariae de Jugo-Dei, cum suis praenominatorum locorum decimis, redditibus et possessionibus. Et ut divinum officium apud vos honestius celebrare valeatis, et loca vestra securiora possideatis, concedimus ut in possessionibus vestris oratoria et coemeteria habeatis absque detrimento tamen circumadjacentium parochiarum; sane laborum quos propriis manibus aut sumptibus colitis, sive de nutrimentis vestrorum animalium nullus a vobis decimas, nec a servientibus vestris parochialia exigere praesumat; sepulturam quoque vestrorum locorum liberam vobis esse concedimus, ut eorum qui se in eis sepeliri deliberaverint devotioni et extremae voluntati, nisi forte excommunicati vel interdicti sint, nullus obsistat, salva justitia tamen matricis Ecclesiae. Decernimus ergo ut nulli omnino hominum liceat praefatum monasterium temere perturbare, aut ejus possessiones auferre, vel ablatas retinere, minuere, aut aliquibus perturbationibus, seu vexationibus fatigare, sed omnia integra conserventur, eorum pro quorum gubernatione et sustentatione concessa sunt usibus omnimodis profutura, salva sedis apostolicae auctoritate, et dioecesanorum episcoporum canonica justitia. Si qua igitur in futurum ecclesiastica saecularisve persona, hanc nostrae institutionis paginam sciens, contra eam temere venire tentaverit, secundo tertiove commonita, si non satisfactione congrua emendaverit, potestatis honorisque sui dignitate careat, reamque se divino judicio de perpetrata iniquitate cognoscat, et a sacratissimo corpore et sanguine Dei et Domini nostri Jesu Christi aliena fiat, atque in extremo examine districtae ultioni subjaceat. Cunctis autem eidem loco justa servantibus, sit pax Domini nostri Jesu Christi, quatenus et hic fructum bonae actionis percipiant, et apud districtum judicem praemium aeternae pacis inveniant. Amen. Ego Eugenius Catholicae Ecclesiae episcopus. Ego Albericus Ostiensis episcopus s. Ego Jacinctus diaconus cardinalis Sanctae Mariae Ego Octavianus diaconus cardinalis Sancti Nicolai in Carcere Tulliano s. Ego Julius presbyter cardinalis tituli Sancti Marcelli s. Ego Imarus Tuscul. episcopus s. Ego Guido presbyter cardinalis tituli Sanctorum Laurentii et Damasi s. Ego Jordanus presbyter cardinalis tituli Sanctae Susannae s. Ego Gregorius diaconus cardinalis Sancti Angeli s. Ego Joannes diaconus cardinalis Sanctae Mariae Novae s. Ego Guido diaconus cardinalis Sanctae Mariae in Porticu s. in Cosmedin. Data Parisius per manum Hugonis presbyteri cardinalis agentis vicem domni Guidonis diaconi cardinalis et cancellarii, tertio Kalendas Junii, indictione X, Incarnationis vero Dominicae anno millesimo centesimo quadragesimo septimo, pontificatus vero domni Eugenii papae tertii anno tertio.